
ar  Balvu novada domes
 28.05.2026.lēmumu (prot. Nr. 11, 6.§)

NOTEIKUMI
2026.gada 28.maijā                                                                                                  Nr. 3/2026

BALVU NOVADA PAŠVALDĪBAS BUDŽETA IZSTRĀDĀŠANAS, APSTIPRINĀŠANAS UN IZPILDES KONTROLES KĀRTĪBA

Izdoti saskaņā ar Pašvaldību likuma 50.panta pirmo daļu, Valsts pārvaldes iekārtas likuma 72.panta pirmās daļas 2.punktu
I Vispārīgie noteikumi 

1. Noteikumi nosaka kārtību, kādā tiek izstrādāts, apstiprināts, grozīts, izpildīts Balvu novada pašvaldības budžets (turpmāk tekstā – Pašvaldības budžets), kā arī nodrošināta Pašvaldības budžeta izpildes kontrole un atbildība par finanšu vadības procesu pašvaldībā. 
2. Kārtība attiecas uz visām Pašvaldības budžeta finansētajām institūcijām. 
3. Pašvaldības budžets ir finanšu instruments pašvaldības politikas īstenošanai atbilstoši Pašvaldību likumā un Publiskas personas finanšu līdzekļu un mantas izšķērdēšanas novēršanas likumā noteiktajām normām. 
4. Pašvaldības budžets sastāv no pamatbudžeta, ziedojumu un dāvinājumu budžeta. Pamatbudžetu veido dotācija no vispārējiem ieņēmumiem, dotācija īpašiem mērķiem, ieņēmumi no maksas pakalpojumiem un citi pašu ieņēmumi, transferti, ārvalstu finanšu palīdzība, izdevumi, kurus paredzēts segt no šiem ieņēmumiem, kā arī aizdevumi un aizdevumu atmaksas. Pašvaldības budžetā tiek uzskaitīti pašvaldības budžeta iestāžu saņemtie ziedojumi vai dāvinājumi ar norādītu mērķi. 
5. Budžeta mērķis ir noteikt un pamatot, kādi līdzekļi ir nepieciešami pašvaldībai noteikto funkciju un pienākumu izpildei, kuru finansēšana ir noteikta saskaņā ar normatīvajiem aktiem, nodrošinot, lai tajā laikā, kuram šie līdzekļi ir paredzēti, izdevumus segtu atbilstoši ieņēmumi.
6. Pašvaldības budžets ir dokuments, kas ietver informāciju par: 
6.1. budžeta ieņēmumiem atbilstoši budžeta ieņēmumu klasifikācijas nosacījumiem budžeta plānošanai; 
6.2. budžeta izdevumiem atbilstoši budžeta izdevumu klasifikācijas nosacījumiem budžeta plānošanai;
6.3. budžeta finansēšanu (tai skaitā datus par iepriekšējā saimnieciskā gada budžeta līdzekļu atlikumu) atbilstoši klasifikācijas nosacījumiem budžeta plānošanai; 
6.4. katru budžeta finansēto institūciju atbilstoši Ministru kabineta noteiktajai budžeta finansēšanas izdevumu klasifikācijas ekonomiskajām un funkcionālajām kategorijām, finansēšanas avotiem; 
6.5. pašvaldības aizņēmumu, galvojumu un ilgtermiņa saistību apmēru kārtējā saimnieciskajā gadā un vismaz trijos turpmākajos gados; 
6.6. informāciju par ziedojumiem un dāvinājumiem; 
6.7. citu informāciju, ko dome atzīst par nepieciešamu.
Vienlaikus ar gadskārtējā pašvaldības budžetu tiek apstiprināts arī Paskaidrojuma rakstu par Pašvaldības budžetu
7. Pašvaldības budžetā var paredzēt līdzekļus neparedzētiem izdevumiem, kuru apjoms nedrīkst pārsniegt divus procentus no saimnieciskajā gadā plānotajiem pašvaldības izdevumiem. Lēmumu par līdzekļu izlietošanu neparedzētiem izdevumiem pieņem pašvaldības domes noteiktajā kārtībā.
8. Budžets tiek sastādīts saimnieciskajam gadam, kas sākas 1.janvārī un beidzas 31.decembrī. 
9. Budžeta izstrādāšanas un izlietošanas process ir atklāts. Budžeta projektam, budžetam un saimnieciskā gada pārskatam par budžeta izpildi ir jābūt publiski pieejamam. 

II. Finanšu vadība

10. Finanšu vadība ietver visus budžeta izstrādāšanas un izpildes procesa nodrošināšanai nepieciešamos administratīvos pasākumus, ieskaitot kontroles un atbildības pasākumus. Finanšu vadību nodrošina Balvu novada pašvaldības dome (turpmāk-Dome), normatīvajos aktos noteiktajā kārtībā, izveidojot atbildīgo institūciju – pašvaldības administrāciju un nosakot to organizatorisko struktūru un kompetenci.
11. Finanšu vadības mērķis pašvaldībā ir efektīvas sistēmas radīšana, kas nodrošina lietderīgu un racionālu pašvaldībai pieejamo līdzekļu izmantošanu atbilstoši pieņemtajiem Domes lēmumiem. 
12. Balvu novada pašvaldības izpilddirektors (turpmāk – Izpilddirektors) kā pašvaldības administrācijas vadītājs primāri ir atbildīgs par pašvaldības budžeta administratīvo izpildes nodrošināšanu apstiprinātā finansējuma ietvaros. Pašvaldības iestāžu, pārvalžu un apvienību vadītāji nodrošina tiem piešķirto budžeta līdzekļu likumīgu, lietderīgu un ekonomiski pamatotu izlietojumu atbilstoši iestāžu un pārvalžu nolikumos noteiktajām funkcijām un uzdevumiem.

III. Budžeta projekta sagatavošana un apstiprināšana

13. Budžeta projekta tehnisko sagatavošanu organizē Izpilddirektors sadarbībā  ar Balvu novada Centrālās pārvaldes Finanšu un grāmatvedības nodaļu (turpmāk - Finanšu un grāmatvedības nodaļa). 
14. Budžeta sagatavošanas procesā tiek iesaistītas Pašvaldības iestādes, kapitālsabiedrības, konsultatīvās padomes, sabiedriskās organizācijas.
15. Izpilddirektors līdz kārtējā gada 1.septembrim izdod rīkojumu, uzdodot pašvaldības institūcijām sagatavot un iesniegt budžeta bāzes (pastāvīgo, regulāro funkciju un iestādes darbību nodrošinošo)  izdevumu (izņemot atlīdzību)  aprēķinus un amatu štatu sarakstus, kā arī nosakot budžeta tāmju iesniegšanas kārtību un termiņus.
16. Budžeta tāmju projektu sastādīšanas gaita:
16.1. pašvaldības budžeta finansētas institūcijas apzina to uzturēšanai un tām noteikto funkciju veikšanai nepieciešamos finanšu resursus. Ņemot vērā norādījumus par  budžeta ieņēmumu un izdevumu tāmju  izstrādāšanu, sagatavo tāmes, pievienojot detalizētus un pamatotus aprēķinus, paskaidrojumus un citu nepieciešamo informāciju, kas pamato pieprasīto līdzekļu nepieciešamību un iesniedz Izpilddirektora rīkojumā norādītajā termiņā Finanšu un grāmatvedības nodaļai, ievadot detalizētu informāciju Budžeta plānošanas un pārvaldības lietojumprogrammā “Budžets”;
16.2. gadījumos, kad budžeta tāmes neatbilst noteiktajām prasībām, Finanšu un  grāmatvedības nodaļa ir tiesīga atgriezt tāmes precizēšanai vai papildināšanai atbilstoši noteiktajām prasībām;
17. Finanšu un grāmatvedības nodaļa līdz kārtējā gada 1.novembrim :
17.1 izvērtē notikušās un paredzamās izmaiņas normatīvajos aktos, kas ietekmēs nākamā gada budžeta ieņēmumus vai izdevumus; izvērtē pieejamo informāciju par valsts ekonomiskās situācijas ietekmi uz preču un pakalpojumu cenu izmaiņām; izvērtē pieņemto Domes lēmumu par paredzamo programmu īstenošanu ietekmi uz nākamā gada budžeta izdevumiem;
17.2. apkopo informāciju par nākamā gada prognozētajiem ienākumiem no iedzīvotāju ienākuma nodokļa un valsts dotācijām/ mērķdotācijām; aprēķina ieņēmumu prognozi no nekustamā īpašuma nodokļa, pārējiem nodokļiem un nodevām, Pašvaldības iestāžu sniegtajiem maksas pakalpojumiem; aprēķina kopējo ieņēmumu prognozi;
17.3 izvērtē Pašvaldības iestāžu iepriekšējo gadu (2-3 gadi) budžeta izpildi un iestāžu uzturēšanas bāzes budžetu, neieskaitot atlīdzību; bāzes budžets neietver izdevumus vienreizējiem pasākumiem un investīcijas attīstībai;
17.4 pamatojoties uz iestāžu iesniegtajiem amatu sarakstiem un tarifikācijām, aprēķina darbinieku atlīdzībai nepieciešamo finansējuma un kopējo nākamā gada darba samaksas fondu, ievērojot Valsts un pašvaldību institūciju amatpersonu un darbinieku atlīdzības likumā noteiktās prasības, Balvu novada pašvaldības amatpersonu (darbinieku) atlīdzības nolikumu un citus atlīdzību regulējošos normatīvos dokumentus
[bookmark: _Hlk229302473]17.5. Balvu novada pašvaldības Centrālās pārvaldes Attīstības plānošanas un investīciju nodaļa (turpmāk  – Attīstības plānošanas un investīciju nodaļa) sagatavo priekšlikumus par Pašvaldības prioritārajiem projektiem, pasākumiem un investīcijām attīstībai, pamatojoties uz pašvaldības plānošanas dokumentiem, sarindojot tos prioritārā secībā izskatīšanai pastāvīgajās komitejās.
18. Budžeta prioritātes nākamajam budžeta gadam tiek noteiktas ņemot vērā ekonomisko situāciju valstī, plānotos valsts mēroga pasākumus ar pašvaldības pārstāvju dalību, pašvaldības apstiprināto investīciju plānu, kā arī attīstības stratēģijā noteiktos uzdevumus. 
19. Izpilddirektors, Finanšu un grāmatvedības nodaļa, Domes priekšsēdētāja vietnieks attiecīgajos jautājumos,  Domes nozares komitejas priekšsēdētājs, pieaicinot budžeta tāmju iesniedzējus, analizē  un izvērtē pieprasītos budžeta līdzekļus, atbilstoši pašvaldības prioritātēm, Balvu novada pašvaldības attīstības programmas rīcības un investīciju plānam. 
20. Iestādes var iesniegt vienreizējus pieprasījumus (jaunu amata vienību, remontdarbu veikšanai, pamatlīdzekļu vai mazvērtīgā inventāra iegādei, pasākumu īstenošanai), sarindojot tos prioritārā secībā un norādot finansiālo ietekmi;
21.  Iestādes, kas nav izlietojušas tekošajā gadā saņemtos ziedojumus, iesniedz atlikumu izlietošanas tāmes;
22.  Finanšu un grāmatvedības nodaļa apkopo vienreizējos pieprasījumus un kopā ar iestāžu budžeta tāmju projektiem  iesniedz  izskatīšanai attiecīgo Domes  nozaru komitejās.
23. Izpilddirektors nodrošina, ka pašvaldības budžeta tehniskā izstrādāšana, izskatīšana un Pašvaldības budžeta saistošo noteikumu projekta iesniegšana apstiprināšanai Balvu novada domei tiek veikta ne vēlāk kā viena mēneša laikā no valsts gadskārtējā budžeta likuma izsludināšanas dienas.

24. Domes saistošo noteikumu par pašvaldības budžetu projekta sagatavošana: 
24.1. Izpilddirektors iesniedz budžeta projektu Finanšu komitejai;
24.2. Finanšu komiteja sniedz atzinumu par budžeta projektu un virza sagatavotos saistošos noteikumus par pašvaldības budžeta projektu uz apstiprināšanu domes sēdē;
24.3. Pašvaldības budžetu apstiprina dome. 
25. Pamatojoties uz Balvu novada domes saistošajiem noteikumiem par pašvaldības budžeta apstiprināšanu, administrācijas sēžu protokolu vadītājs sagatavo izrakstu no saistošajiem noteikumiem Finanšu un grāmatvedības nodaļai un pašvaldības budžeta finansētajām institūcijām par piešķirto asignējuma apjomu.
26. Pēc budžeta apstiprināšanas Domes sēdē, mēneša laikā pašvaldības institūciju precizētās tāmes tiek apstiprinātas elektroniski modulī “Budžets”, kas ir pieejama visiem iestāžu vadītājiem;

IV. Budžeta izpilde un izpildes kontrole

27. Izpilddirektors administratīvi organizē un ir atbildīgs par pašvaldības budžeta izpildes kontroli un nepieciešamās savlaicīgās informācijas rakstisku sniegšanu domes priekšsēdētājam. Izpilddirektors regulāri informē domes priekšsēdētāju par riskiem budžeta izpildes nodrošināšanā, finanšu disciplīnas pārkāpumiem un budžeta izpildes organizācijas un vadības trūkumiem, kā arī rakstiski sniedz priekšlikumus risku novēršanai.
28. Izpilddirektors katru mēnesi saņem no Finanšu un grāmatvedības nodaļas budžeta izpildes analīzi, par pašvaldības ieņēmumu izpildi, kā arī iestāžu budžetu izlietojumu atbilstoši plānotajam. 
29. Pamatojoties uz Balvu novada pašvaldības domes saistošajiem noteikumiem par pašvaldības budžeta apstiprināšanu, Finanšu un grāmatvedības nodaļa pārbauda un apstiprina apstiprināto budžeta plānu Budžeta plānošanas un pārvaldības lietojumprogrammā “Budžets”.
30. Finanšu un grāmatvedības nodaļai ir tiesības veikt maksājumus proporcionāli pašvaldības budžeta ieņēmumu daļas izpildei, ieņēmumu neizpildes gadījumā īslaicīgi aizkavējot maksājumu veikšanu. Prognozējot ilgstošu budžeta ieņēmumu neizpildi, Finanšu un grāmatvedības nodaļa sagatavo attiecīgus priekšlikumus izskatīšanai Finanšu komitejā un apstiprināšanai Domes sēdē
31. Balvu novada pašvaldības domes priekšsēdētājam, pamatojoties uz viņa rīcībā esošo informāciju par finanšu disciplīnas pārkāpumiem, ir tiesības apturēt maksājuma veikšanu konkrētajā darījumā, izdodot attiecīgu rīkojumu Finanšu un grāmatvedības nodaļai, un nepieciešamības gadījumā sagatavot attiecīgus priekšlikumus izskatīšanai Finanšu komitejā un apstiprināšanai Domes sēdē.
32. Finanšu un grāmatvedības nodaļai nodrošina pašvaldības budžeta institūcijai apstiprinātās tāmes izpildes kontroli ekonomiskās klasifikācijas un funkcionālo kategoriju klasifikācijas kodu griezumā, kā arī seko, lai apstiprināto izdevumu ietvaros budžeta finansētās institūcijas norēķinus veiktu savlaicīgi, bet ne priekšlaicīgi.
33. Pašvaldības budžeta ieņēmumu daļas neizpildes vai izdevumu segšanai nepietiekama finansējuma gadījumā Izpilddirektoram ir pienākums ierosināt Domei pārskatīt un samazināt pašvaldības institūcijām atvēlēto finansējumu, sagatavojot attiecīgus priekšlikumus izskatīšanai Finanšu komitejā un apstiprināšanai Domes sēdē
34. Pašvaldības budžeta finansētās institūcijas finansiāla rakstura saistības, kas attiecas uz pašvaldības budžeta līdzekļiem, drīkst uzņemties tikai pašvaldības budžetā noteiktās apropriācijas ietvaros. Šī punkta pārkāpuma gadījumā budžeta izpildītāja uzņemtās saistības nav saistošas pašvaldībai, un atbildība tiek noteikta normatīvajos aktos noteiktajā kārtībā. 
35. Visi pašvaldības budžeta iestādes ieņēmumi ir pašvaldības budžeta ieņēmumi, līdz ar to saņemami un izlietojami atbilstīgi pašvaldības budžetā noteiktajai apropriācijai. Saimnieciskā gada beigās neizlietotie iestāžu līdzekļi netiek iekļauti šo iestāžu nākamā gada budžetā bez Finanšu komitejas atzinuma. 

36. Domes priekšsēdētājam, lai nodrošinātu pašvaldības funkciju izpildi un risinātu steidzamas situācijas, ir tiesības ar rīkojumu piešķirt finanšu līdzekļus no budžeta programmas “Līdzekļi neparedzētiem gadījumiem”, kas izmantojami fizisku un juridisku personu neparedzētu izdevumu segšanai avāriju, katastrofu un stihisku nelaimju seku novēršanai, citu ārkārtas gadījumu risināšanai, kā arī pašvaldībai iepriekš neplānotu, bet būtisku un steidzamu pasākumu finansēšanai. Par šajā punktā minēto līdzekļu izlietojumu domes priekšsēdētājs sniedz informāciju Domei.

V. Budžeta izpildes kārtība, ja nav apstiprināts kārtējā gada budžets

37. Ja pašvaldības budžets nav apstiprināts līdz kārtējā saimnieciskā gada sākumam, budžeta asignējumi pašvaldības budžeta finansētajām institūcijām tiek noteikti un izpildīti, ievērojot šādus nosacījumus: 
37.1. budžeta izdevumi nepārsniedz pašvaldības iepriekšējā saimnieciskā gada faktiskos izdevumus; 
37.2. netiek veikti maksājumi par pakalpojumiem un investīcijām, kas nav sniegtas vai īstenotas iepriekšējā saimnieciskajā gadā, tiek turpināta iepriekš uzsākto pasākumu īstenošana, nodrošināta normatīvo aktu izpilde, kā arī Eiropas Savienības un citu ārvalstu finanšu palīdzības līdzfinansēto projektu īstenošana; 
37.3. tiek ņemtas vērā attiecīgajam saimnieciskajam gadam apstiprinātās valsts budžeta mērķdotācijas un dotācijas, nodrošināta pašvaldības uzņemto saistību izpilde un netiek uzņemtas jaunas aizņēmumu un galvojumu saistības, izņemot Eiropas Savienības un citu ārvalstu finanšu palīdzības līdzfinansēto projektu īstenošanai.


VI. Grozījumi pašvaldības budžetā

38. Pašvaldības budžeta izpildes gaitā Balvu novada dome ir tiesīga grozīt pašvaldības budžetu, arī apturēt asignējumus, samazināt vai palielināt uzdevumu finansējuma apjomus, paredzēt jaunu uzdevumu finansēšanu. 
39. Pašvaldības budžets tiek grozīts šādos gadījumos: 
39.1. Ikgadējā valsts budžetā vai normatīvajos aktos veikto izmaiņu rezultātā palielinās vai samazinās pašvaldības budžeta apjoms;
39.2. Notikusi pašvaldības budžeta ieņēmumu daļas pārpilde vai neizpilde un ir nepieciešams pārskatīt iepriekš pieņemtos lēmumus vai mainīt realizējamo pasākumu prioritātes, palielinot vai samazinot tam paredzēto finansējuma apjomu;
39.3. Paredzētas novirzes no pašvaldības institūciju tāmēm, ieņēmumu un izdevumu prognozēm;
39.4. Iepriekš pieņemti Balvu novada domes lēmumi, kuru rezultātā paredzētas novirzes no pašvaldības institūciju tāmēm.
40. Budžeta grozījumi tiek veikti, pamatojoties uz budžeta finansētu institūciju sagatavotajiem pieprasījumiem vai domes pieņemtiem lēmumiem, pamatojot finanšu līdzekļu nepieciešamību un sniedzot detalizētus aprēķinus un atšifrējumus.
41. Budžeta finansētas institūcijas budžeta grozījumu pieprasījumus iesniedz Balvu novada pašvaldībai. 
[bookmark: _Hlk229313572]42. Finanšu un grāmatvedības nodaļa izskata iesniegtos pieprasījumus un finansiālos pamatojumus un sagatavo domes lēmuma vai saistošo noteikumu grozījumu projektu un iesniedz izskatīšanai Finanšu komitejā. 
43. Atbilstoši Finanšu komitejas atzinumam, Finanšu un grāmatvedības nodaļa sagatavo domes lēmuma vai saistošo noteikumu grozījumu projektu un virza izskatīšanai Balvu novada domes sēdē. 
44. Tāmes iekšējos grozījumus iesniedz ar paskaidrojumu par grozījumu nepieciešamību. Grozījumi, kas tiek veikti ekonomiskās klasifikācijas kodu ietvaros (izņemot algu fondu), tiek iesniegti apstiprināšanai izpilddirektoram, un pēc apstiprināšanas Finanšu un grāmatvedības nodaļa tos ievada budžeta plānošanas un pārvaldības lietojumprogrammā “Budžets”.
45. Pēc saistošo noteikumu par budžeta grozījumiem apstiprināšanas, Finanšu un grāmatvedības nodaļa veiktās izmaiņas ievada Budžeta plānošanas un pārvaldības lietojumprogrammā “Budžets”. 
46. Pamatojoties uz saistošajiem noteikumiem par pašvaldības budžeta grozījumu apstiprināšanu, domes administrācijas sēžu protokolu vadītājs sagatavo izrakstu no saistošajiem noteikumiem Finanšu un  grāmatvedības nodaļai un pašvaldības budžeta finansētajām institūcijām, kuru tāmēs tika veikti grozījumi. 
47. Budžeta izpilde tiek atspoguļota pārskatos atbilstoši Ministru kabineta noteikumos noteiktajam par obligāti iesniedzamajiem pašvaldību pārskatiem. 

VII. Atbildība par budžeta izstrādāšanas, apstiprināšanas un izpildes kontroles procesu

48. Izpilddirektors ir atbildīgs par pašvaldības budžeta izpildes organizēšanu un nodrošināšanu atbilstoši Domes pieņemtajiem lēmumiem, finanšu disciplīnas ievērošanas uzraudzību un risku pārvaldību budžeta izpildes procesā.
49. Finanšu un grāmatvedības nodaļa ir atbildīga par pašvaldības budžeta plānošanas, uzskaites un izpildes kontroles nodrošināšanu, budžeta grozījumu izvērtēšanu un ievadi budžeta plānošanas un pārvaldības lietojumprogrammā “Budžets”, kā arī maksājumu izpildes uzraudzību atbilstoši apstiprinātajam budžetam. Finanšu un grāmatvedības nodaļas vadītājs informē Izpilddirektoru par konstatētajiem finanšu disciplīnas un budžeta izpildes pārkāpumiem.
50. Budžeta izpildītāji un budžeta finansētās institūcijas ir atbildīgas par šo noteikumu prasību ievērošanu, piešķirto budžeta līdzekļu likumīgu, lietderīgu un ekonomiski pamatotu izlietojumu, apstiprināto tāmju ievērošanu, kā arī savlaicīgu un pilnīgu informācijas sniegšanu par budžeta izpildi un budžeta grozījumu nepieciešamību.


VIII. Noslēguma jautājumi

51. Ar šo noteikumu spēkā stāšanas brīdi spēku zaudē Balvu novada domes 2021.gada 28.decembra noteikumi Nr.6/2021 “Balvu novada pašvaldības budžeta izstrādāšanas, apstiprināšanas un izpildes kontroles kārtība” apstiprināšanu”.
52. Noteikumi stājas spēkā nākošajā dienā pēc parakstīšanas.


Domes priekšsēdētājs                                                                             J.Trupovnieks




Pielikums 
Balvu novada pašvaldības  
2026.gada 28.maija noteikumiem Nr. 3/2026
„Balvu novada pašvaldības budžeta
 izstrādāšanas, apstiprināšanas, izpildes un 
kontroles kārtība” 

Iestādes/struktūrvienības vadītājs:   _________________________________
                                                               (paraksts)      (paraksta atšifrējums)





 
Domes priekšsēdētājs                                                                  J.Trupovnieks

